প্রথম ঘন্টা থেকেই অনিবন্ধিত সিম স্থায়ীভাবে নিস্ক্রিয় ! - কর্পোরেট
কর্পোরেট
প্রথম ঘন্টা থেকেই অনিবন্ধিত সিম স্থায়ীভাবে নিস্ক্রিয় !
লিজা ফারহানা
2 বছর ago
আগামী পহেলা জুন শূন্য ঘণ্টা শূন্য মিনিট শূন্য সেকেন্ড থেকে (জিরো আওয়ার) বায়োমেট্রিক পদ্ধতিতে পুনঃনিবন্ধন না হওয়া সিম স্থায়ীভাবে নিস্ক্রিয় করা হবে বলে অপারেটরদের প্রধান নির্বাহী কর্মকর্তাদের (সিইও) জানিয়েছে নিয়ন্ত্রক সংস্থা বিটিআরসি।
রোববার (০৮ মে) বিটিআরসি সব মোবাইল অপারেটরদের চিঠি দিয়ে এ নির্দেশনার কথা জানায়। এর আগে গত ৩০ এপ্রিল পর্যন্ত সিম পুনঃনিবন্ধনের সময় থাকলেও তা ৩১ মে পর্যন্ত সময় বাড়ানোর কথা জানান ডাক ও টেলিযোগাযোগ প্রতিমন্ত্রী তারানা হালিম।
বিটিআরসি’র চিঠিতে বলা হয়, ৩১ মে ২৩ ঘণ্টা ৫৯ মিনিট ৫৯ সেকেন্ড পর্যন্ত বায়োমেট্রিক পদ্ধতিতে পুনঃনিবন্ধন হয়নি এমন সব সংযোগ স্থায়ীভাবে নিস্ক্রিয় করা হবে। সরকারের সিদ্ধান্তের আলোকে প্রয়োজনীয় সব ব্যবস্থা নেওয়ার জন্য অপারেটরদের নির্দেশ দিয়েছে বিটিআরসি।
এদিকে, ৩০ এপ্রিলের পর অনিবন্ধিত সিম তিন ঘণ্টা, বন্ধ রাখার কথা বলা হলেও বন্ধ হচ্ছে না বলে জানিয়েছে অপারেটরগুলো।তবে এর আগে তারানা হালিম জানিয়েছেন, প্রবাসীদের সিমগুলো পরবর্তী ১৫ মাস পর্যন্ত নিবন্ধনের সুযোগ থাকবে।

Comments
comments
Categories: টেলিকম, সাম্প্রতিক খবর
Tags: নিস্ক্রিয় করা হবে, বায়োমেট্রিক পদ্ধতি, বিটিআরসি
Leave a Comment
কর্পোরেট
Powered by WordPress
Back to top